इंटरनेट टीवी
टीवी और इण्टरनेट साथ-साथ उपलब्ध होने के इन विकल्पों को उपलब्ध कराने हेतु कई टीवी कम्पनियाँ इण्टरनेट सम्पर्को को साधने में समर्थ टीवी निर्माण कर रही हैं। इनमें सोनी, सैमसंग और एलजी शामिल हैं। एलजी के अनुसार नया टीवी ऑनलाइन प्रदर्शन को आसान और बेहतर बनायेगा। एलजी ने ऑनलाइन टीवी विकल्पों को प्रदर्शित करने के लिए जिस टीवी सेट का निर्माण किया है। एलजी नेटफ्लिक्स के सहयोग से जल्द ही ऐसे टीवी सेट का उत्पादन करने जा रही है, जो सीधे इंटरनेट से जुड़े रह सकेंगे और इण्टरनेट उपभोक्ता बिना किसी दूसरे उपकरण के इण्टरनेट के माध्यम से टीवी और वीडियो भी देख सकेंगे। नेटफ्लिक्स सेवा वर्तमान में नाममात्र के मासिक किराये पर असीमित फिल्मों और ऑनलाइन टीवी शो उपलब्ध कराती है। इस कम्पनी की लाइब्रेरी में इस समय 1 लाख से भी अधिक फ़िल्में उपलब्ध हैं।
अनुरंजन झा
अनुरंजन झा एक भारतीय पत्रकार हैं। वह एक ऑनलाइन करंट अफेयर्स वेबसाइट "मीडिया सरकार" के संस्थापक और सीईओ हैं, जिसने 2013 में आम आदमी पार्टी पर विवादास्पद स्टिंग ऑपरेशन किया इससे पहले, झा ने भारत का पहला वैवाहिक टेलीविजन चैनल, शगुन टीवी लॉन्च किया था। पत्रकारिता में उनका करियर 22 साल का है। शगुन टीवी लॉन्च करने से पहले, झा ने इंडिया टीवी, कोबरापोस्ट, ज़ी न्यूज़, आज तक, बीएजी फिल्म्स, इंडिया न्यूज़ और जनसत्ता के साथ काम किया है, और एक समाचार चैनल सीएनईबी के मुख्य परिचालन अधिकारी (सीओओ) थे। 2019 तक, वह मौर्य न्यूज़ पर "गणित" नाम का सामाजिक-राजनीतिक शो कर रहे हैं। वह आम आदमी पार्टी और अरविंद केजरीवाल के बारे में एक किताब "रामलीला मैदान" के लेखक हैं।